CELEX: 32019R2219
Language: lv
Date: 2019-10-24 00:00:00
Title: Padomes Regula (ES) 2019/2219 (2019. gada 24. oktobris) par zvejas iespēju iedalīšanu saskaņā ar protokolu, ar kuru īsteno Zivsaimniecības partnerattiecību nolīgumu starp Santomes un Prinsipi Demokrātisko Republiku un Eiropas Kopienu

27.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 333/31
               
            
         PADOMES REGULA (ES) 2019/2219
         (2019. gada 24. oktobris)
         par zvejas iespēju iedalīšanu saskaņā ar protokolu, ar kuru īsteno Zivsaimniecības partnerattiecību nolīgumu starp Santomes un Prinsipi Demokrātisko Republiku un Eiropas Kopienu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padome 2007. gada 23. jūlijā pieņēma Regulu (EK) Nr. 894/2007 (1) ar ko noslēdz Zivsaimniecības partnerattiecību nolīgumu starp Santomes un Prinsipi Demokrātisko Republiku un Eiropas Kopienu (2) (“nolīgums”). Minētais nolīgums ir stājies spēkā 2011. gada 29. augustā un ir spēkā joprojām.
                  
               
                     (2)
                  
                  
                     Padome 2017. gada 18. decembrī pilnvaroja Komisiju sākt sarunas ar Santomes un Prinsipi Demokrātisko Republiku (“Santome un Prinsipi”), lai noslēgtu jaunu protokolu, ar kuru īsteno nolīgumu.
                  
               
                     (3)
                  
                  
                     Nolīguma līdzšinējā protokola darbības termiņš ir beidzies 2018. gada 22. maijā.
                  
               
                     (4)
                  
                  
                     Komisija Savienības vārdā ir risinājusi sarunas par jaunu protokolu. Šo sarunu iznākumā 2019. gada 17. aprīlī tika parafēts jauns protokols.
                  
               
                     (5)
                  
                  
                     Saskaņā ar Padomes Lēmumu (ES) 2019/2218 (3)2019. gada 19. decembrī tika parakstīts Protokols, ar kuru īsteno Zivsaimniecības partnerattiecību nolīgumu starp Santomes un Prinsipi Demokrātisko Republiku un Eiropas Kopienu (“protokols”).
                  
               
                     (6)
                  
                  
                     Protokolā paredzētās zvejas iespējas būtu jāiedala dalībvalstīm uz protokola piemērošanas laiku.
                  
               
                     (7)
                  
                  
                     Lai nodrošinātu Savienības kuģu zvejas darbību raitu uzsākšanu, protokols tiks provizoriski piemērots no tā parakstīšanas. Tāpēc šī regula būtu jāpiemēro no tās pašas dienas,
                  
               IR PIEŅĒMUSI ŠO REGULU.
         
            1. pants
            Zvejas iespējas
            Zvejas iespējas, kas noteiktas protokolā, ar kuru īsteno Zivsaimniecības partnerattiecību nolīgumu starp Santomes un Prinsipi Demokrātisko Republiku un Eiropas Kopienu, dalībvalstīm iedala šādi:
            
                        a)
                     
                     
                        tunzivju seineri:
                        
                                    Spānija:
                                 
                                 
                                    16
                                 
                                 
                                    kuģi
                                 
                              
                                    Francija:
                                 
                                 
                                    12
                                 
                                 
                                    kuģi
                                 
                              
                  
                        b)
                     
                     
                        kuģi zvejai ar dreifējošām āķu jedām:
                        
                                    Spānija:
                                 
                                 
                                    5
                                 
                                 
                                    kuģi
                                 
                              
                                    Portugāle:
                                 
                                 
                                    1
                                 
                                 
                                    kuģis
                                 
                              
                  
         
            2. pants
            Stāšanās spēkā un piemērošana
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 19. decembra.
         
         
            Šī regula uzliek saistības kopumā un ir tieši piemērojama visās dalībvalstīs.
            Luksemburgā, 2019. gada 24. oktobrī
            
               
                  Padomes vārdā –
               
               
                  Priekšsēdētāja
               
               A.-K. PEKONEN
            
         
         
            (1)  Padomes Regula (EK) Nr. 894/2007 (2007. gada 23. jūlijs), lai noslēgtu Zivsaimniecības partnerattiecību nolīgumu starp Eiropas Kopienu un Santomes un Prinsipi Demokrātisko Republiku (OV L 205, 7.8.2007., 35. lpp.).
         
            (2)  OV L 205, 7.8.2007., 36. lpp.
         
         
            (3)  Padomes Lēmums (ES) 2019/2218 (2019. gada 24. oktobris) par to, lai Eiropas Savienības vārdā parakstītu un provizoriski piemērotu protokolu, ar kuru īsteno Zivsaimniecības partnerattiecību nolīgumu starp Santomes un Prinsipi Demokrātisko Republiku un Eiropas Kopienu (skatīt šā Oficiālā Vēstneša 1. lpp.).